Lav et referat af nedenstående tekst:

Tekst:
Nyt blod Det nye blod skal kompensere for en åreladning i form af en indbyggerflugt på årligt 100 indfødte morsingboere, især i den arbejdsdygtige alder. De drager østpå for eksempel for at få en uddannelse og vender sjældent hjem igen. Befolkningsflugten Den fortsatte befolkningsflugt til de større byer - som også alle andre, såkaldte udkantskommuner lider under - truer hele øens erhvervsliv med mangel på arbejdskraft. Og kommunekassen mister skattegrundlag og bloktilskud fra staten, der udregnes efter befolkningstal. Derfor lancerer kommunen nu en bosætningskampagne for nye indbyggere fra syd, "Vision bo og arbejde på Mors". Trivsels - og sundhedschef - Hvis vi ikke gør noget, så risikerer vi, at virksomhederne flytter fra øen, fordi de ikke kan få arbejdskraft. Og med færre penge i kommunekassen kan vi ikke opretholde niveauet for den sociale service, siger kommunens trivsels- og sundhedschef, Kirsten Vinther Løgsted, til Ritzau. Hun vil ikke sætte tal på, hvor mange nye indbyggere fra de nærmeste nabolande mod syd, som kommunen stiler efter at få til at slå sig ned på Mors. Vækstfonden Trivsels- og sundhedschefen regner med, at projektet står klar først i det nye år med et kommunalt budget på en halv million kroner. Kommunen agter også at søge Region Nordjylland for et større beløb fra den såkaldte Vækstfond. Og der er forhandlinger i gang med nabokommuner i samme situation om at gøre sådan en indsats for indvandring i fællesskab. Gået tilbage Morsø Kommune havde per 1. januar 2007 22.212 indbyggere. Indbyggertallet er gået støt tilbage siden 1955, da der boede over 27.000 mennesker på Limfjordsøen.

Referat:
Morsø Kommune og de lokale virksomheder og organisationer har sat sig for at overtale tyskere, polakker og baltere til at emigrere med hele familien til Limfjordsøen for at redde den almindelige velfærd.